पाएं अपने शहर की ताज़ा ख़बरें और फ्री ई-पेपरडाउनलोड करें
जिले के उत्तर प्रदेश के सीमा से सटे भागीपट्टी में पुलिस द्वारा इस कोरोना काल में लोगों की रक्षा करने के लिए मास्क और कोविड के नियमों का पालन करने को लेकर चुस्त दुरुस्त दिख रही है। लेकिन वही उत्तर प्रदेश और जिला के सीमा से तीन किलोमीटर दूर बहेरवा बाजार में कुछ दुकानदारों और आम लोगों द्वारा कोविड के नियमों की धज्जियां उड़ाई जा रही है। आपको बता दे कि बहेरवा बाजार में शिव मंदिर के सामने किराना स्टोर हैं जो सुबह से लेकर शाम तक दुकान चलाते देखा जा सकता है।
जब पंचदेवरी के तरफ से पुलिस या कोई भी प्रशासन की गाड़ी बहेरवा बाजार के निकलती हैं तो उसको तुरंत सुचना मिल जाती हैं। जिससे कि वे अपना दुकान बंद कर देता हैं और प्रशासन के जाते ही फिर अपना दुकान खोल लेता हैं, यही देख कर बहेरवा बाजार के लगभग सभी दुकानदार ऐसे ही करने लगे हैं। इतना ही नहीं बिना काम के लोग बाजार में घुमते नजर आ रहे है। स्थानीय लोगों ने बताया कि बाज़ार में टाइम पास करने लिए लोगों का जमवाड़ा लगता रहता है।
गांव के बाजारों में लोगों की लग रही है भीड़
बहेरवा बाजार में कुछ दुकानदार मेडिकल स्टोर की आड़ में सीएसपी तक चला रहे हैं। जबकि जिला प्रशासन ने जिले से ग्रामीण बाजारों में भी सख्ती लगाने का आदेश दिया है। स्थानीय लोगों ने बताया कि प्रशासन को बड़े बड़े बाजारों के साथ साथ गांव के छोटे छोटे बाजारों पर भी लगाम लगाने की जरूरत है। जिससे कोराना महामारी गांवों तक पहुंचने लगी है। अगर इस तरह के लोगों के उपर ध्यान नहीं दिया गया तो छोटे छोटे बाजारों में भी कोरोना का लहर चल पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn